# saout
## Brezhoneg
### Etimologiezh

    Eus an henvrezhoneg solt « moneiz, gwenneg », amprestet digant al latin pobl solidus « pezh moneiz aour ». Da geñveriañ gant ar gerioù swllt « shilling » e kembraeg ha sols « shilling » e kerneveureg.

### Furm anv-kadarn

saout /ˈsɔwt/
| | gourel | benel |
| unander | tarv | buoc'h |
| liester | tirvi | saout, bioù |
* Furm lies an anv-kadarn buoc'h.
** Mamm a yeas da gas ar saout da vaez. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 34.)
** War an hent e kave, lies gwech, toucherien-loened o vont, en ur sakreal hag en ur lakaat o foetoù da strakal, da gas d'ar vag bandennadoù saout lart pennasket ha diaes da ren, bet prenet gant kigerien Pleiben evit re Vrest. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 11.)
** Arabat e vo dit lezel ar saout da vont war ar melchon. — (Jules Gros, Le trésor du breton parlé Deuxième Partie, 1970, p. 23.)
** Ar saout a vez goroet div wech bemdez. — (Jules Gros, Le trésor du breton parlé Deuxième Partie, 1970, p. 456.)
** Amañ, em zi-me, a-zioc'h kraou ar saout, ez eus ur sanailh... — (Lan Inizan, Emgann Kergidu 1, Brest, 1877, eil emb. Al Liamm 1977, p. 41.)
** Kement-se holl a leunie ar straed hag a zaoulamme e-giz ur vandennad saout pennfollet. — (Jakez Konan, Lannevern e kañv ha danevelloù all, Al Liamm, 1980, p. 28.)
** Ha bep noz e tistroe hor c'hanfarded d'ar gêr, kollet ganto boned pe golier glas, ha ken mezv ma veze ret o gwintañ war vourzh gant ar gwindask hag ar poleoù da sevel ar saout hag ar seier glaou. — (Jarl Priel, Va Zammig Buhez, Al Liamm, 1954, p. 103.)
** Pa voe debret koan, eta, goroet ar saout ha kousket ar vugaligoù, paotred ha merc’hed Landremel a gemeras hent Karreg-al-Louarn. — (Jakez Riou, An Ti Satanazet, Skridoù Breizh, 1944, p. 115.)

#### Gerioù heñvelster

* buoc'hed

#### Gerioù kevrennek

* bouetaer-saout
* galleg-saout
* kaoc'h-saout
* kaol-saout
* ki-saout
* kig-saout
* mous-saout
* paotr-saout
* penn-saout
* plac'h-saout
* raer-saout
* saout-kig
* saout-laezh
* saout-lart
* saout-mor
* tad-saout
* toull-saout

#### Troioù-lavar

* bezañ diwar saout ar vro
* Bezañ e saout er gêr
* Bro ar saout : al leur
* Galleg saout
* Na vezañ dall e saout
* Kas ar saout da beuriñ en ur park all

#### Troiennoù keñveriañ

* Genaouiñ evel saout

#### Krennlavaroù

* Ar saout a zebr lann A vez druz o amann
* Ar saout mat a vez gwerzhet eus ar gêr
* Da c'hortoz ar geot da sevel e varv kalz a saout gant an naon
* Diouzh an aez Eo kas ar saout er-maez
* Ebrel gant e gontelloù A gign ar saout hag al leueoù
* Itron Varia-Druez hag an Aotrou Sant Pêr A ro d'ar gwall saout kerniel berr
* Mar da an deñved da saout Ez eus glav da gaout
* Pa zeu ar mennedigoù da saout Ez eus glav da gaout
* Roit d'ar saout boued fraezh Hag e savo dienn war al laezh

#### Rimadell

* Sant Herbot, mestr ar zaoud. Ivon Krog, Dre ar spont , 1919.

#### Troidigezhioù

* galleg : vaches , bovins
* saozneg : cows

### Gwelet ivez

* Ar pennad « saout » e-barzh Wikipedia